 Haos în Parlament, înaintea citirii moțiunii. Florin Roman (PNL) a fost forțat de AUR să plece din sală.
USR-PLUS a cerut ca ședința să fie condusă de șefa Senatului, Anca Dragu. USR-PLUS nu este de acord ca ședința să fie condusă de Florin Roman (PNL), cel căruia Ludovic Orban i-a delegat atribuțiile. Vicepreședintele Camerei Deputaților, Florin Roman, a vrut ca el să conducă ședința, și a refuzat să îi dea cuvântul Ancăi Dragu. Florin Roman voia ca moțiunea să nu mai fie citită. Parlamentarii AUR au reacționat, iar unul dintre membrii formațiunii i-a aruncat chiar foile în față lui Florin Roman. În urma scandalului, Florin Roman a părăsit sala.
Un scandal a izbucnit, joi, în Parlament după ce vicepreședintele Camerei Deputaților, Florin Roman, a ignorat cererea USR PLUS de a se introduce pe ordinea de zi a ședinței stabilirea calendarului moțiunii de cenzură."În temeiul art 20 din regulamentul ședințelor comune, în calitate de lider de grup, vă rog, dle președinte de ședință, adăugarea unui nou punct, punctul 1 – stabilirea calendarului moțiunii de cenzură. Suntem în cadru constituțional. Azi citim moțiunea de cenzură. După 3 zile moțiunea trebuie dezbătută și votată", a cerut Ionuț Moșteanu.Președintele de ședință, liberalul Florin Roman, i-a cerut lui Moșteanu să evoce motivele excepționale pentru care a făcut solicitarea."Un motiv mai temeinic decât Constituția României nu poate exista pentru niciun român și pentru niciun parlamentar", a replicat Moșteanu.Roman a refuzat propunerea USR PLUS, motivând că motivul invocat a fost discutat și în ședința BPR de joi dimineață.Supus la vot, în opoziția parlamentarilor USR PLUS, proiectul ordinii de zi, fără punctul referitor la stabilirea calendarului moțiunii de cenzură, a fost adoptat cu 191 de voturi "pentru" și 25 "contra".Președintelui de ședință, Florin Roman, vicepreședinte al Camerei Deputaților căruia Ludovic Orban i-a delegat atribuțiile, i s-a cerut să predea conducerea ședinței președintelui Senatului, Anca Dragu."Îl rog pe dl Roman să părăsească sala, să o lase pe dna Dragu să conducă ședința", a cerut Moșteanu.Florin Roman a declarat închisă ședința și a părăsit sala plenului.Anca Dragu a redeschis ședința, locul lui Florin Roman fiind luat de alt vicepreședinte al Camerei Deputaților, Cristina Prună.Supusă din nou la vot, propunerea lui Moșteanu a fost respinsă.